૧૬મીએ રાતે ગુજરાત ચાંદ કમિટી દ્વારા કચ્છ-ભુજમાંથી ચાંદ દેખાયાની ગવાહી મળતા રાજ્યમાં ચાંદ દેખાયાની જાહેરાત કરી હતી અને ૧૭મીથી પહેલો રોજો ગણાશે તેવી સત્તાવાર જાહેરાત કરી દેવાઈ હતી. જોકે, ત્યારબાદ રાજ્યના અનેક વિસ્તારોમાં ચાંદને લઈને વિખવાદ શરૂ થયો હતો. જેમાં સુરત, પોરબંદર, અમદાવાદ, વડોદરા જેવા શહેરોમાં ચાંદ દેખાયા ન હોવાની કેટલીક મસ્જિદોમાંથી સત્તાવાર જાહેરાત કરાઈ હતી. અમદાવાદમાં પણ ચારથી પાંચ મસ્જિદો દ્વારા ચાંદ દેખાયો ન હોવાની જાહેરાત કરી રોજા ન રાખવા જણાવ્યું હતું.